พัฒนาสุขภาพกายและสุขภาพจิต ใฝ่หาชีวิตที่ดีกว่า พัฒนาความสัมพันธ์ระหว่างตนเองกับผู้อื่น
การออกกำลังกายเป็นประจำช่วยลดอาการซึมเศร้า เพราะการออกกำลังกายสามารถช่วยคลายความเครียด จึงเป็นส่วนสำคัญส่วนหนึ่งในการทำให้ชีวิตดีขึ้น การออกกำลังกายเปลี่ยนแปลงชีวิตให้ดีขึ้นได้ เพราะการออกกำลังกายช่วยกระตุ้นให้สมองหลั่งสารเอ็นดอร์ฟินซึ่งเป็นฮอร์โมนที่ทำให้เรา “รู้สึกดี” เมื่อออกกำลังกาย ให้เปิดเพลงที่สร้างแรงบันดาลใจให้เราอยากออกกำลังมากกว่านี้ แต่คำนึงถึงสภาพร่างกายและอย่าออกกำลังกายหนักเกินไป! ถ้าเรากินอาหารที่ส่งผลเสียต่อสุขภาพ เราก็อาจเจ็บไข้ได้ป่วยได้ ฉะนั้นถ้าเราอยากเปลี่ยนแปลงชีวิตตนเองให้ดีขึ้น กินอาหารที่ดีต่อสุขภาพจะดีกว่า กินพวกเนื้อสัตว์ไขมันต่ำ ถั่วเปลือกแข็ง ผลไม้ และผักเพื่อให้สุขภาพที่ดี และควรกินอาหารให้ครบถ้วนและได้สัดส่วน (เช่น กินให้ครบทุกหมู่ในปริมาณที่พอเหมาะ) การนอนไม่เพียงพออาจเป็นผลให้สุขภาพแย่ลง ทำให้รู้สึกอ่อนเพลีย เศร้าซึม และวิตกกังวล  ถ้าเราเป็นคนหลับยาก พยายามทำให้ห้องมืดเข้าไว้ อย่าให้มีเสียงดังรบกวนหรือใส่ที่ปิดหูไว้ พยายามนอนตามเวลาจนเป็นกิจวัตรทุกคืน สังเกตดูว่าเราต้องนอนสักกี่ชั่วโมงในคืนหนึ่งถึงรู้สึกว่าได้พักผ่อนอย่างเต็มที่ และพยายามนอนให้ได้ตามจำนวนชั่วโมงนั้น คาเฟอินจะทำให้เรารู้สึกกระวนกระวาย จึงมีส่วนทำให้เรารู้สึกเครียดและวิตกกังวล ถ้าชีวิตที่ดีกว่าของเราหมายถึงชีวิตที่มีความเครียดและความวิตกกังวลน้อยลงแล้วละก็ พยายามลดการดื่มเครื่องดื่มที่มีคาเฟอินลงเถอะ   บางครั้งเราก็ต้องดื่มเครื่องดื่มคาเฟอินอย่างไม่อาจเลี่ยงได้ ถ้าสังเกตเห็นว่าเราดื่มเครื่องดื่มคาเฟอินไปสักปริมาณหนึ่งแล้วเป็นผลดีต่อเรา และเห็นว่าประสิทธิภาพในการทำงานสำคัญกว่าการรู้สึกกระวนกระวาย แสดงว่าการลดการดื่มเครื่องดื่มที่มีคาเฟอินไม่ใช่ทางเลือกที่ดีที่สุดสำหรับเรา ให้ทดลองดื่มในปริมาณต่างๆ แล้วดูสิว่าดื่มปริมาณไหนถึงจะดีต่อการทำกิจกรรมประจำวันของเรามากที่สุด การเข้ารับคำปรึกษาหรือเข้ารับการบำบัดจิตไม่เพียงช่วยให้ผู้คนรับมือกับปัญหาได้ แต่ยังช่วยฟื้นฟูจิตใจและทำให้เรามีชีวิตที่ดีขึ้น  สามารถค้นหานักจิตบำบัดหรือผู้ให้คำปรึกษาได้ที่ http://locator.apa.org/ เลิกทำนิสัยและกิจวัตรเดิมๆ  ออกมาค้นหา “ความตื่นตัวสูงสุด” ผลการศึกษาได้แสดงให้เห็นว่าการรู้สึกตื่นตัวหรือตื่นเต้นทำให้สมองทำงานและทำให้เราสามารถทำงานได้หลากหลาย  วิธีการที่จะทำให้เราออกจากความเคยชินได้แก่ การหางานอดิเรกใหม่ๆ ทำ การทำความรู้จักเพื่อนใหม่ หรือการตั้งเป้าหมายให้ยากขึ้นมาอีกนิด ควรคำนึงถึงสิ่งที่เราต้องการและลักษณะนิสัยของเราด้วย ถ้าการมีชีวิตที่ดีของเราหมายถึงการมีเวลาให้ตนเองคิดตรึกตรองและเราก็เห็นว่าตนเองเป็นคนชอบเก็บตัว แสดงว่าการออกจากความเคยชินอาจไม่เหมาะกับเรา ลองทำดู เราไม่มีทางรู้ได้ ลองสละเวลาช่วยคนอื่นและเราอาจพบว่าสุขภาพกายและสุขภาพจิตดีขึ้น เราสามารถสละเวลาช่วยเหลือคนอื่นได้หลายวิธี ตัวอย่างเช่น   อาสาทำอาหารแจกผู้ยากไร้ ลองเข้าเว็บไซต์หาข้อมูลงานอาสาสมัครที่เราสนใจ และลองสมัครดู ลองค้นหางานเป็นครูอาสาจากเว็บไซต์ต่างๆ เผื่อจะมีงานสอนวิชาที่เราถนัด ติดตามข่าวสารจากเว็บไซต์หน่วยงานต่างๆ เผื่อมีกิจกรรมรณรงค์เพื่อก่อให้เกิดประโยชน์แก่สังคม เช่น  รณรงค์การเก็บขยะ รณรงค์ส่งเสริมสุขภาพ รณรงค์ปลูกป่า เป็นต้น ถึงแม้การคำนึงถึงชีวิตในอนาคตเป็นเรื่องสำคัญยิ่ง (เราต้องวางแผนชีวิต เก็บเงิน เป็นต้น) แต่การมีความสุขอยู่กับชีวิตในปัจจุบันก็สำคัญด้วยเช่นกัน   ช่วงระหว่างวันให้หาเวลาหยุดพักสักครู่ สูดลมหายใจเข้าและออก 5 ครั้ง แล้วสังเกตว่าตนเองรู้สึกอย่างไร พยายามอย่าคิดตัดสินอะไรทั้งนั้นแต่แค่รับรู้ความรู้สัมผัสที่เกิดขึ้นก็พอ งานอดิเรกต่างๆ ช่วยให้เราได้พัฒนาตนเองและฟื้นฟูแรงกายแรงใจ  งานอดิเรกจะช่วยกระตุ้นจิตใจและร่างกายให้กระปรี้กระเปร่า ทำให้เรามีโอกาสทำกิจกรรมที่สร้างสรรค์ และมีความสุขที่ได้ทำอะไรที่ตนอยากทำ  ถ้าไม่รู้ว่าจะทำกิจกรรมอะไรเป็นงานอดิเรก ก็ให้ลองเข้าเว็บไซต์ http://www.meetup.com/ ผลการศึกษาแสดงให้เห็นว่าเงินนั้นซื้อความสุขได้ แต่เมื่อเรามีรายได้มาจนถึงประมาณ 2,670,00  บาทต่อปีเท่านั้น และจากนั้นเงินจะไม่มีผลต่อความสุขของเรามากนัก  ผลการศึกษานี้บอกให้เรารู้ว่า “ชีวิตที่ดีกว่า” ขึ้นอยู่กับเรากำหนด ยิ่งเรามีรายได้มากขึ้นแม้แต่ 2,670,00  บาทต่อปีขึ้นไป เราก็ยิ่งมีความพึงพอใจในชีวิตยิ่งขึ้น ฉะนั้นสิ่งที่เราต้องใคร่ครวญให้ดีคือ เราต้องการอะไรในชีวิต ชีวิตที่ดีกว่าในแบบฉบับของเรานั้นเป็นอย่างไร และเงินสำคัญสำหรับเรามากไหม เด็กๆ จะหัวเราะมากกว่าผู้ใหญ่ เพราะเด็กๆ นั้นมีอิสระและมีความสุข ชีวิตเต็มไปด้วยความสนุกสนานและไม่ต้องวิตกกังวลเรื่องใด  การเป็นผู้ใหญ่ไม่ได้หมายความว่าชีวิตต้องเคร่งเครียดและหม่นหมอง พยายามหัวเราะและพูดเรื่องตลกทุกวันเพื่อให้รู้สึกเบิกบานและสนุกสนาน ถ้าไม่สามารถหาเรื่องตลกมาให้ตนเองขำได้ ลองดูเดี่ยวไมโครโฟนของโน้ต อุดม หรือรายการตลกทางทีวีก็ได้ ถ้ามีคนรู้จักที่จะมักจะพูดเรื่องที่ทำให้เรารู้สึกหดหู่หรือทำให้เรารู้สึกแย่กับตนเองอยู่เสมอ ให้ตีตัวออกห่างจากคนคนนั้นเสีย ถึงแม้เราจะรู้สึกผิดตอนแรก แต่เมื่อเริ่มไม่ค่อยได้ยินเรื่องเลวร้ายและไม่ต้องรู้สึกแย่กับสิ่งที่เขาพูดแล้ว เราจะรู้สึกดีขึ้นเอง   ถ้าคนคนนั้นเป็นเพื่อนสักคนในกลุ่ม ให้พูดคุยกับเขาน้อยลงเรื่อยๆ พูดคุยกับเขานานๆ ครั้ง หรือหยุดติดต่อกับเขาไปเลยทันที ถ้าคนคนนั้นเป็นคนภายในครอบครัวของเราหรือเป็นใครที่เราไปขออาศัยอยู่ด้วย พยายามหลีกเลี่ยงคนคนนั้นด้วยการอยู่กันคนละที่ เช่น ถ้าเขาอยู่ในบ้าน เราก็ออกไปข้างนอกบ้าน หรือถ้าเขาอยู่ที่ห้องนั่งเล่น เราก็อยู่ที่ห้องของตนเอง เมื่อเราเป็นมนุษย์ เราก็มีโอกาสที่จะพบกับวันที่เลวร้าย อารมณ์ไม่ดี ฉุนเฉียวง่าย อยากอยู่คนเดียวสักพัก พูดโกหก และเห็นแก่ตัว ให้ระลึกเสมอว่าผู้คนไม่ได้มีชีวิตเป็นไปตามที่ตนเองต้องการเสมอไป ฉะนั้นพยายามอะลุ่มอล่วยให้ผู้อื่นบ้างเหมือนกับที่อะลุ่มอล่วยให้ตนเองเมื่อได้ทำผิดพลาดลงไป  แทนที่จะตัดสินอย่างรุนแรงโดยดูจากพฤติกรรมเดียว ให้ลองดูหลายพฤติกรรมประกอบกัน จะเห็นนิสัยของคนคนหนึ่งได้ชัดเจนกว่า เคยได้รับการ์ดแสดงความขอบคุณจากใครสักคนหรือเปล่า เราอาจรู้สึกดีกว่านี้ถ้าคนคนนั้นมาขอบคุณเราด้วยตนเอง เรื่องนี้ชี้ให้เห็นว่าเมื่อคนเราพยายามช่วยเหลือผู้อื่นอย่างสุดความสามารถ คนที่ได้รับการช่วยเหลือย่อมรู้สึกซาบซึ้ง ตื้นตันและดีใจ เมื่อเราปฏิบัติดีต่อเพื่อน เพื่อนก็ย่อมอยากจะปฏิบัติดีต่อเราเช่นกัน การดีต่อกันจะช่วยให้ความสัมพันธ์แน่นแฟ้นขึ้นและช่วยให้เรามีชีวิตที่ดีขึ้น การพูดนั้นยากเพราะต้องกลั่นความคิดและความรู้สึกออกมาเป็นคำพูดที่เราคิดว่าผู้ฟังจะเข้าใจได้อย่างแท้จริงว่าเราหมายถึงอะไร แต่เราจะมั่นใจได้อย่างไรว่าคำพูดของเรานั้นเป็นไปตามที่ตั้งใจ ทางหนึ่งที่จะช่วยให้เราพูดได้อย่างมีประสิทธิภาพมากขึ้นคือใช้เวลาคิดก่อนพูดมากขึ้น ถ้าความคิดเรายังสะเปะสะปะ ให้ลองเรียบเรียงความคิดในหัวก่อนพูดออกมา ตั้งใจฟังสิ่งที่คนอื่นพูด รับฟังคำพูดเหล่านั้น ถึงแม้เราจะไม่เห็นด้วยกับทัศนคติหรือความคิดเห็นของเขาไปเสียทั้งหมดก็ตาม พยายามสงบจิตใจไม่ให้วอกแวกง่าย เราทำได้โดยการดูปากของผู้พูดไว้ ผลการศึกษาแสดงให้เห็นว่าข้อมูลที่เห็นด้วยตาจากการมองริมฝีปากช่วยในการประมวลภาษา พยายามมองในมุมของผู้พูดด้วย ลองเอาใจเขามาใส่ใจเราก่อนตัดสินใคร ถ้าเกิดว่าเพื่อนคนหนึ่งพูดจาห้วนใส่เรา ลองหาสาเหตุสิว่าทำไมเขาถึงทำแบบนั้น แทนที่จะมองว่าเพื่อนคนนั้นเป็นคนปากร้ายหรือเป็นคนไม่ดี ให้คิดเสียว่าเพื่อนอาจเพิ่งเจอเรื่องแย่ๆ มาจากที่ทำงาน หรือเจอคนหยาบคายใส่มาก่อน ผลการศึกษาแสดงให้เห็นว่าการใช้เงินสร้างความสุขให้คนอื่นนั้นทำให้เรามีความสุขยิ่งกว่าใช้เงินเพื่อความสุขของตนเองเสียอีก ความคิดแบบนี้เรียกว่า “ยิ่งให้ยิ่งได้” นั้นคือช่วยเหลือผู้อื่น และคนผู้นั้นก็จะไปช่วยเหลือคนอื่นต่อไป  ตัวอย่างการช่วยเหลือผู้อื่นเช่น  การออกเงินค่าตั๋วหนังให้กับคนที่อยู่ข้างหลังเรา การซื้ออาหารหรือผ้าห่มให้คนไร้บ้าน หรือทำความสะอาดบ้านให้พ่อแม่
ออกกำลังกาย. กินอาหารที่ดีต่อสุขภาพ. นอนหลับให้เพียงพอ. อย่าดื่มเครื่องดื่มที่มีคาเฟอีนมากเกินไป. ลองรับการบำบัดจิต. ออกจากความเคยชิน. เป็นอาสาสมัคร. อยู่กับปัจจุบัน . ลองทำกิจกรรมใหม่ๆ. เพิ่มรายได้. หัวเราะบ้าง. อยู่ห่างจากคนที่คิดลบ. นึกถึงข้อบกพร่องของเราก่อนตัดสินคนอื่น. แสดงความมีน้ำใจแก่ผู้คนรอบข้างบ้าง. พูดให้ชัดเจนมากขึ้น. เป็นผู้ฟังที่ดี. มองในมุมของผู้พูด. ช่วยเหลือคนแปลกหน้า.
https://www.wikihow.com/Have-a-Better-Life https://www.wikihow.com/Have-a-Better-Life https://www.wikihow.com/Have-a-Better-Life
Improving Physical and Mental Health Actively Seeking a Better Life Improving Your Relationships